《琐窗寒 其二 消寒第四集》
清代·张慎仪

东坼瓦凇，香温炉篆，最宜朋酒。岁涂当丑，小聚槃科如斗。

莫再谭、而今何世，而今犹是唐虞否。且相沿旧例，琴歌棋局，联驩还又。

雅有。仝岑友。■数点梅花，按图数九。尖叉闲斗，差与聚星为偶。

有许多、丽语清词，欧苏合铸为一手。付与他、画壁旗亭，可流传久久。

作者简介：1846-1921，字淑威，号薆园，一号芋圃，成都人。著有《续方言新校补》、《方言别录》、《蜀方言》等，有《今悔庵词》。